open-index/open-wikipedia-markdown huggingface dataset:
Liste over norske politiske partier

Et **politisk parti** er en sammenslutning av personer som har et visst sammenfallende syn i politiske spørsmål og ønsker å øve innflytelse på politiske beslutninger. I et demokrati gjøres dette som oftest ved å stille til valg.

Norge er et konstitusjonelt monarki og et parlamentarisk demokrati. Dette vil si at folket styrer hvilke politiske partier som kan utforme lover og ta politiske beslutninger. Partiene i Norge vokste fram ved innføringen av parlamentarismen.

## Partier på Stortinget 2025–2029

## Sametingspartier
Andre partier som er representert på Sametinget i perioden 2021–2025:

## Partier representert i fylkesting
I tillegg til stortingspartiene fikk følgende partier eller lister innvalgt representanter i ett eller flere fylkesting ved Kommunestyre- og fylkestingsvalget 2023:

## Partier uten folkevalgt representasjon
Partier som stilte liste til stortingsvalget 2025 uten å oppnå representasjon, og som heller ikke er representert i Sametinget eller fylkesting, med stiftelsesår:
* Partiet DNI, 2024
* Feministisk initiativ, 2015
* Folkets parti, 2014
* Fred og Rettferdighet, 2023
* Generasjonspartiet, 2020
* Innovasjon- og teknologipartiet, 2012
* Liberalistene, 2014
* Norges Kommunistiske Parti, 1923
* Norgesdemokratene, 2002
* Pasientfokus, 2021
* Redd Ullevål sykehus (Oslo), 2018
* Partiet Sentrum, 2020
* Velferds og Innovasjonspartiet, 2016

## Lokale lister

Andre lister som fikk innvalgt representanter ved kommunestyrevalget 2023:

## Historiske partier
Tidligere partier (med sluttår) og partier som tidligere har stilt lister ved valg, men ikke gjorde det ved siste valg (uten sluttår).
* Abort-motstanderne (2005–2009)
* Alliansen – Alternativ for Norge (2016–)
* Arbeidernes kommunistparti (1973–2007)
* Arbeiderdemokratene/Radikale Folkeparti (1901–1965)
* Avholdspartiet (1907–1933)
* Centrum (1894–1900)
* Demokratiske Sosialister (AIK) (1973–1976)
* Den Nationale Legion (1928)
* Det Liberale Folkepartiet (DLF) (1992–2017)
* Det Liberale Folkepartiet (DLF) (1972–1988)
* Det liberale parti (1903)
* Det Politiske Parti (DPP) (2000–2005)
* Direktedemokratene (DD) (2002–2004?)
* Ensomhetspartiet (2024–2025)
* Fedrelandslaget (1925–1940)
* Fedrelandspartiet (1990–2008)
* Frisinnede Venstre (1909–1945)
* Hortenpartiet (1999–2003)
* Hvit Valgallianse (1995–1997)
* Innvandrerpartiet (1998–2015)
* Kristent Samlingsparti KS (1998–2015)
* Moderate Venstre (1888–1906)
* Nasjonal Samling (1933–1945)
* Naturlovpartiet (1992–2001)
* NorgesPatriotene (2007–2009)
* Norsk Republikansk Allianse (2005–2009)
* Norges Socialdemokratiske Arbeiderparti (1921–1927)
* Redd Naturen (Hedmark), (2020–)
* Rettferdighetspartiet (1997)
* Rød Valgallianse (1973–2007)
* Samfundspartiet (1933–1949)
* Samlingspartiet (1903–1906)
* Sentrumsalliansen (2007–2009)
* Sosialistisk Folkeparti (1961–1975)
* Vigrid (2008–2009)

## Referanser
Saera Khan

**Saera Tithi Khan** (født 23. april&nbsp;1979 i Oslo) er en norsk politiker (Ap). Hun var stortingsrepresentant fra Oslo 2005–09. Hun var vararepresentant i perioden 2001&ndash;2005. Khan var medlem av Arbeiderpartiets sentralstyre 2002–09.

Khan er født i Norge av foreldre fra Bangladesh. Hun er cand.mag. fra Universitetet i Oslo, med fagene statsvitenskap, samfunnsøkonomi, Kjønn og samfunn og Europa og integrasjon. Hun gikk på Oslo katedralskole, hvor hun var russ i 1998.

Hun var medlem av Oslo bystyre 1999–05. Hun har tidligere vært styremedlem i Oslo Ap og medlem av Kvinnenettverket i Oslo Arbeiderparti.  

I perioden 2003 til 2005 arbeidet Khan som kommunikasjonsrådgiver i Flyktninghjelpen.

I februar 2009 markerte Saera Khan seg som en motstander av å bruke hijab sammen med politiuniform.

## Samtaler med spåkoner
Høsten 2008 ble det avdekket at Saera Khan hadde ringt spåkoner gjennom teletorgtjenester for flere hundre tusen kroner med mobiltelefonen betalt av Stortinget. Da Stortinget sluttet å betale de høye telefonregningene og saken ble kjent i offentligheten, hevdet Khan først at regningene var så høye fordi hun hadde en kjæreste på utenlandsoppdrag i Forsvaret som hun hadde snakket med på satellittelefon. Dette er imot retningslinjene i Forsvaret og ble avvist av Forsvaret. Etter først å ha hevdet at hun bare ringte spåkone et par ganger, innrømmet Khan at mesteparten av telefonregningene stammet fra samtaler med spåkoner. Det kom også frem at hun hadde spurt spåkonene om politikk, f.eks. Frps oppslutning. Khan gjorde det etter dette klart at hun ikke ville ta gjenvalg til Stortinget. Hun har i ettertid sagt at hun har dekket telefonregningene og tilbakebetalt beløp som er over det som normalt bli dekket. Torsdagsklubben lagde en parodi på denne saken i en egen musikkvideo.

## Stortingskomiteer
* 2005&ndash;2009 medlem i Kommunal- og forvaltningskomiteen.

## Referanser


## Eksterne lenker
* 
* 
*
Mors Elling

***Mors Elling*** er en norsk film fra 2003 regissert av Eva Isaksen og basert på den andre romanen om «Elling» – *[[Fugledansen (roman)|Fugledansen]]* av Ingvar Ambjørnsen.

*Elling* er den andre filmen i trilogien om Elling, men kommer kronologisk først i serien.

## Handlingsreferat
Snart førti år gamle Elling bor fremdeles sammen med sin mor, i en leilighet i Oslo. Elling er mentalt ustabil, og han forlater bare leiligheten hvis han er sammen med moren sin. Han oppfører seg veldig besatt, og lever noen ganger i en fantasi-verden hvor han konstruerer forskjellige hendelser rundt seg. Moren bestemmer seg for at hun og Elling burde reise til Mallorca sammen, dit Ellings besteforeldre tidligere pleide å reise på ferie. Elling er i utgangspunktet ikke begeistret over å forlate den trygge Oslo-leiligheten, og først etter litt mas fra moren sin går han endelig med på å reise.

Bare det å reise dit, blir en stor utfordring for Elling. På grunn av all usikkerheten hans blir det en rekke stridigheter med moren, andre reisende eller hotell-ansatte. Når de endelig kommer til hotell-rommet, blir Elling forferdet over å oppdage at i stedet for det bestilte dobbeltrommet med to enkeltsenger, får de kun en stor dobbeltseng. Fordi dette problemet først kan løses neste morgen, overnatter Elling på en balkong utenfor hotell-rommet fordi han ikke ønsker å sove i samme seng som moren sin. Der blir han oppdaget av den konstant alkohol-påvirkede Georg, og hans kone Mag.

Georg gjør narr av Elling, og kaller ham en mammadalt. Men Mag synes den usikre Elling, som tar seg så mye av sin eldre mor, er sympatisk. Elling forsøker å flørte litt med Mag, men ektemannen Georg står stadig i veien. Elling blir ekstremt misunnelig på morens nye bekjentskap i løpet av ferien: en tidligere oberst. Elling forsøker hele tiden å gripe inn, og lager flere scener offentlig. Først etter at oberst Bugge-Høvik har appellert til Ellings samvittighet, lar han obersten reise sammen med dem. Kvelden blir en enorm suksess for Ellings mor, hun nyter dagen og danser til spansk musikk sammen med obersten om kvelden.

Samtidig tilbringer Elling det meste av tiden sin i hotellets bakgård, og passer på en hjemløs katt han gir kallenavnet Erna. Men den kvelden dør plutselig moren hans, etter å ha kollapset på dansegulvet helt uventet. Elling må derfor fly tilbake til Norge på egen hånd. Kort tid senere begynner den første filmen Elling hvor Elling blir funnet sittende i et skap i leiligheten deres, etter morens død. Elling havner deretter ved en psykiatrisk avdeling. 

## Rolleliste

## Mottakelse
Filmen ble godt tatt imot av det norske publikumet. De første tre dagene var det 70 827 som så filmen på kino, tilsammen 380 140.

## Flere filmer om Elling
* *[[Elling (film)|Elling]]*: Basert på *[[Brødre i blodet]]*, den tredje boken om «Elling». Den andre filmen i trilogien, den første som ble produsert.
* *[[Elsk meg i morgen (film)|Elsk meg i morgen]]*, basert på *[[Elsk meg i morgen]]*, den fjerde boken om «Elling». Den tredje filmen i trilogien, og tredje som ble produsert.

## Eksterne lenker
*
Hans Olav Syversen

**Hans Olav Syversen** (født 1966) er en norsk jurist og politiker (KrF); stortingsrepresentant for Oslo fra 2005 til 2017 og KrFs parlamentariske leder fra 2011 til 2013. Fra 22. januar 2019 var han statssekretær ved Statsministerens kontor.

## Familie, utdannelse og yrke
Syversen ble født i Skjervøy i Troms og er oppvokst i Oslo. Han er sønn av IT-rådgiver Morten Syversen og psykiatrisk sykepleier Anne Solfrid Engsbråten Syversen. 

På videregående tok han allmennfag på Grefsen vgs, hvorav et år ble tilbrakt som utvekslingselev på high school i Cooperstown, North Dakota i USA. Syversen er utdannet jurist fra Universitetet i Oslo fra 2000. Etter tiden på Stortinget gikk han til en stilling i juridisk avdeling i OBOS.

Han har bidratt som frivillig i barne- og ungdomsarbeidet i Oslo østre frikirke.

Syversen er gift og har to barn. 

## Politisk arbeid
Syversen arbeidet fra 1990 til 1995 som gruppesekretær for Oslo KrFs bystyregruppe. Deretter ble han valgt inn som medlem av bystyret i 1995. Han var medlem av bystyret frem til 2003. Fra 1999 var han også kommunalråd.

Han har erfaring fra politisk ledelse i departementer i to perioder, først som politisk rådgiver for statsråd Aud Inger Aure i Justis- og politidepartementet fra 1997 til 1999, og deretter som statssekretær for statsråd Laila Dåvøy i Barne- og familiedepartementet fra 2003 til 2005.

Syversen ble valgt inn på Stortinget første gang i 2005 og ble gjenvalgt i 2009 og 2013. Alle tre gangene ble han valgt inn på Oslos utjevningsmandat.  Han nådde ikke opp ved stortingsvalget i 2017 og gikk ut av Stortinget.  På Stortinget var han medlem av Finanskomiteen 2005–2017. Fra 2009 til 2011 var han KrFs medlem i Kontroll- og konstitusjonskomiteen. 

Syversen ble i 2009 valgt til parlamentarisk nestleder for KrF. Syversen var også fra 2009 til 2011 leder for foreningen Israels venner på Stortinget. Han overtok som parlamentarisk leder i forbindelse med at Dagfinn Høybråten gikk av som partileder våren 2011. Den nye partilederen Knut Arild Hareide begrunnet valget av Syversen til å lede stortingsgruppa med at Hareide selv ønsket å bruke kreftene sine i den nye rollen som partileder, og i tillegg at han ønsket å fortsette som leder av Transport- og kommunikasjonskomiteen.

I perioden 2013–2017 kom Syversen til å bli sentral i budsjettforhandlingene mellom Kristelig Folkeparti, Venstre og regjeringspartiene Høyre og FrP, som leder i Finanskomiteen.

## Referanser


## Eksterne lenker
* 
*
National Oceanic and Atmospheric Administration

**National Oceanic and Atmospheric Administration** (**NOAA**) er en vitenskapelig etat underlagt det amerikanske Handelsdepartementet. NOAA studerer forholdene i havet og atmosfæren, utgir værkart, og sender ut advarsler om uvær og ekstremvær, og gir råd i miljøspørsmål.

NOAA har fem vitenskapelige direktorater:

* National Ocean Service- *Nasjonalt havtjeneste*
* National Marine Fisheries Service – *Nasjonalt fiskeritjeneste*
* National Weather Service – *Nasjonalt værtjeneste*
* National Environmental Satellite, Data and Information Service – *Nasjonale tjenester for miljøsatellitter, data og informasjon*
* Office of Oceanic and Atmospheric Research – *Kontor for forskning på hav og atmosfære*

De vitenskapelige direktoratene støttes av et antall stabskontorer samt NOAA-korpset (*NOAA Commissioned Corps*), et paramilitært offiserkorps som betjener NOAAs skip, fly og helikoptre, og tjenestegjør i vitenskapelige og administrative stillinger.

## Referanser


## Eksterne lenker
* 
*
Liste over kastiljanske monarker

**Liste over kastiljanske monarker** er en oversikt over monarkene som var herskere i Castilla, Leon og Asturias i middelalderen og renessansen. Årstallene angir når de satt ved makten.

## Asturias

*718–737: Pelayo
*737–739: Favila
*739–757: Alfonso I
*757–768: Fruela I
*768–774: Aurelio
*774–783: Silo
*783–788: Mauregato
*788–791: Bermudo I
*791–842: Alfonso II
*842–850: Ramiro I
*850–866: Ordoño I

*910–924: Frulea II

## Leon

*866–910: Alfonso III
*910–914: Garcia I
*914–924: Ordoño II av Leon
*924–925: Fruela II
*925–931:Alfonso IV 
*931–951: Ramiro II
*950–956: Ordoño III
*956–958:Sancho I 
*958–960: Ordoño IV
*960–966: Sancho I (gjeninnsatt)
*967–984: Ramiro III
*982–999: Bermudo II
*999–1028: Alfonso V
*1028&ndash;1037: Bermudo III
*1035&ndash;1065: Ferdinand I den store
*1065&ndash;1070: Alfonso VI
*1070&ndash;1072: Sancho II
*1072&ndash;1109: Alfonso VI
*1109&ndash;1126: Urraca
*1126&ndash;1157: Alfonso VII
*1157&ndash;1188: Ferdinand II
*1188&ndash;1230: Alfonso IX

## Castilla

*1017&ndash;1028: Alfonso V av Leon
*1028&ndash;1029: Bermudo III
*1029&ndash;1035: Sancho III av Navarra
*1035&ndash;1065: Ferdinand I den store
*1065&ndash;1070: Sancho II
*1070&ndash;1072: Sancho II
*1072&ndash;1109: Alfonso VI
*1109&ndash;1126: Urraca
*1126&ndash;1157: Alfonso VII
*1157&ndash;1158: Sancho III
*1158&ndash;1214: Alfonso VIII
*1214&ndash;1217: Henrik I
*1217: Berenguela
*1217&ndash;1230: Ferdinand III

## Castilla og Leon

*1230&ndash;1252: Ferdinand III
*1252&ndash;1284: Alfonso IX
*1284&ndash;1295: Sancho IV
*1295&ndash;1312: Ferdinand IV
*1312&ndash;1350: Alfonso XI
*1350&ndash;1369: Peter I
*1369&ndash;1379: Henrik II
*1379&ndash;1390: Johan I
*1390&ndash;1406: Henrik III
*1406&ndash;1454: Johan II
*1454&ndash;1474: Henrik IV
*1474&ndash;1504: Isabella I
*1504&ndash;1555: Joanna
***Regenter*
**1506: Filip I
**1506&ndash;1516: Ferdinand II av Aragón
**1516&ndash;1555: Karl I av Spania
*1555&ndash;1556: Karl I av Spania
*1556&ndash;1580: Filip II av Spania

## Fra 1580: kongedømmet Spania
I 1580 grunnla Filip II kongedømmet Spania. Se liste over spanske monarker for fortsettelsen av kongerekken.
Dave Alexander

**Dave Michael Alexander** (født 3. juni 1947 i Whitmore Lake i Michigan i USA, død 10. februar 1975 i Ann Arbor i Michigan) var en amerikansk musiker best kjent som bassist fra punkbandet The Stooges fra 1967 til 1970. Han medvirket på bandets to første album: *[[The Stooges (album)|The Stooges]]* og *[[Fun House]]*. Han døde av lungebetennelse i 1975 og ble 27&nbsp;år gammel.

## Eksterne lenker
* 
*
Elsk meg i morgen (film)

***Elsk meg i morgen*** er en norsk film fra 2005 regissert av Petter Næss og basert på den fjerde romanen om «Elling» – *[[Elsk meg i morgen]]* av Ingvar Ambjørnsen.

*Elsk meg i morgen* er den tredje filmen i trilogien om «Elling», og også den tredje som ble produsert.

## Historien
Historien utspiller seg fire år etter *[[Elling (film)|Elling]]* og «Elling» har blitt mer dyster og ensom. «Kjell Bjarne» bor i leiligheten over med samboer og stebarn.

Elling ønsker å finne seg en kvinne, og knytter seg til kioskdamen «Lone», som er opptatt av UFOer og annet utenomjordisk, og gir Elling håp. Hun spilles av Marian Saastad Ottesen, som gjør sin filmdebut med denne filmen.

## Produksjonen
Norsk filmfond støttet produksjonen med syv millioner kroner. Budsjettet var på 14,9 millioner kroner.

## Rolleliste

## Mottakelse
Åpningshelgen ble filmen sett av 58 993 personer på norske kinoer. Dette var i hard konkurranse med *[[Charlie og sjokoladefabrikken (2005)|Charlie og sjokoladefabrikken]]*, og lå nærmere 40 000 besøkende under *Charlie* som en god nummer to.

## Eksterne lenker
*
Gunnar Kvassheim

**Gunnar Kvassheim** (født 1953) er en norsk pressemann og politiker (V).

Han er høyskolekandidat i samfunnsfag fra Rogaland distriktshøgskole fra 1975 og begynte å arbeide som journalist året etter. Han var ansvarlig redaktør av *[[Dalane Tidende]]* i Egersund 1986-1997. Etter en periode som direktør for miljø- og samfunnsansvar i Lyse-konsernet 2009–2010 var han på ny ansvarlig redaktør i *Dalane Tidende* fra 2010. Han har også vært styreleder i Norsk Presseforbund og nestleder i Mediebedriftenes Landsforbund.

Lokalpolitisk var han medlem av Eigersund kommunestyre 1976–1983 og medlem av Rogaland fylkesting og fylkesutvalg 1980–1987. Kvassheim var innvalgt på Stortinget fra Rogaland 1997–2001 og 2005–2009, og fungerte som parlamentarisk leder og medlem av Stortingets energi- og miljøkomité i sin første periode. Senere var han statssekretær for statsminister Kjell Magne Bondevik 2001–2005. I denne perioden var Kvassheim sentral i utbyggingen av dobbeltsporet mellom Sandnes og Stavanger. Han var leder i Stortingets energi- og miljøkomité 2005–2009. I Venstre var han medlem av sentralstyret 1996–2008 og nestleder 1996–2002.

## Referanser


## Eksterne lenker
* 
*
Ingrid Heggø

**Ingrid Bjørketun Heggø** (født 12. august&nbsp;1961 i Høyanger) er en norsk politiker (Ap). Hun ble innvalgt på Stortinget fra Sogn og Fjordane i 2005 og gjenvalgt i 2009, 2013 og 2017 etter å ha vært vararepresentant i perioden 1997–2001. I Stortingsvalget 2017 var hun Arbeiderpartiets førstekandidat i Sogn og Fjordane.

Heggø har vært varaordfører i Høyanger, og var fylkessekretær i Sogn og Fjordane Arbeiderparti. 

## Stortingskomiteer
* 2017–2021 medlem i Finanskomiteen
* 2013&ndash;2017 medlem i Næringskomiteen.
* 2013&ndash;2017 medlem i Valgkomiteen.
* 2009&ndash;2013 medlem i Næringskomiteen.
* 2005&ndash;2009 medlem i Justiskomiteen.

## Referanser


## Eksterne lenker
* 
* 
*
Poetisk realisme (litteratur)

**Poetisk realisme** er en variant av romantikken. Den poetiske realisme tonet romantikken noe ned og brakte den så å si inn mellom borgerskapets fire vegger, men uten å oppgi ideverdenen. Den poetiske realismen kan i noen grad karakteriseres som «temmet» romantikk fordi noe av det grensesprengende ved høyromantikken er blitt mindre merkbart, og temaene er hentet fra det nære og hverdagslige. 

Retningen fikk stor tilslutning i Danmark i årene etter 1825, og ble systematisert av dramatikeren og litteraturkritikeren Johan Ludvig Heiberg. Han skulle blant annet få stor innflytelse på H.C. Andersen og Johan Sebastian Welhaven. Litteraturen i perioden har både romantiske og realistiske trekk. Camilla Colletts *[[Amtmandens Døtre]]* og Henrik Ibsens *[[Peer Gynt]]* er sentrale norske eksempler fra den poetiske realismen. 

Den poetiske realismen betydde mye for utviklingen av prosagenrene. Og som alle romantiskpregede perioder, stimulerte den produksjonen av lyrikk. Dramatikken blomstret særlig i Danmark med Heibergs vaudeviller.

Poetisk realisme og nasjonalromantikken gikk hånd i hånd i Norge. Mens den litterære nasjonalromantikken ebbet ut, fortsatte den poetiske realisme å være virksom og gjorde seg gjeldende omtrent til 1870. Da kom det en klimaendring i åndslivet som gjerne settes i samband med Georg Brandes som holdt sine berømte forelesninger på den tid. De slo an tonen for den etterfølgende realismen.

## Sentrale navn
*Johan Sebastian Welhaven
*Henrik Wergeland (etter 1840)
*Ivar Aasen
*Knud Knudsen
*Aasmund Olavsson Vinje
*Camilla Collett
*Bjørnstjerne Bjørnson
*Henrik Ibsen
*Jørgen Moe
*Andreas Munch
*H.C. Andersen (i Danmark)
Ered Wethrin

**Ered Wethrin** (*Skyggens fjell*) var en fjellkjede fra J.R.R. Tolkiens Midgard. Den fantes nord i Midgard det første tideverv.

I den nordvestre delen av Midgard var det en fjellkjede som gikk fra øst til vest og skilte Dor-Lómin og Mithrim i nord fra Beleriand i sør. I øst svingte denne kjeden seg mot nordvest og dannet Hithlums grense. Den sørvestre enden formet den søndre grensen til Nevrast, mens *Mithrimfjellene* var en arm av Ered Wethrin som strakte seg mot nordvest og skilte Dor-Lómin fra Mithrim.

Det var flere elver som hadde sitt opphav i Ered Wethrin, blant dem var Narog, Teiglin, og Sirion. Det østligste punktet i Ered Wethrin nådde neste fram til Echoriath, og bøyde derfra av mot nord og formet en dal med bratte sider som Sirion fløt gjennom. 

Ered Wethrin forsvant under bølgene i Vredens krig på slutten av det første tidevervet.
Liste over Portugals monarker

**Liste over Portugals monarker** lister Portugals monarker eller herskere fra landets uavhengighet fra Léon i 1128 til dannelsen av republikken, 5. oktober 1910.

## Huset Burgund
*Henrik av Burgund: greve av Portugal 1095–1112
* Teresa av Portugal: grevinne av Portugal, formelt regent på vegne av sin sønn fra 1112 og til 1128
*Alfonso I: i navnet greve av Portugal fra 1112, fyrste fra 1128, konge 1139–1185, bekreftet som konge i 1143.
*Sancho I: 1185–1211
*Alfonso II: 1211–1223
*Sancho II: 1223–1247
*Alfonso III: 1247–1279, første som benyttet tittelen konge av Portugal og Algarve 
*Denis: 1279–1325
*Alfonso IV: 1325–1357
*Peter I: 1357–1367
*Ferdinand I: 1367–1383
*Beatrix av Portugal: dronning *de jure* 1383–1385

### Interregnum (''de facto'')
*1383–1385

## Huset Aviz
*Johan I: 1385–1433 (regent 1383–1385)
*Edvard: 1433–1438
*Alfonso V: 1438–1481
*Johan II: 1481–1495
*Emanuel I: 1495–1521
*Johan III: 1521–1557
*Sebastian: 1557–1578
*Henrik: 1578–1580
*Anton: 1580–1580

## Huset Habsburg
*Filip I: 1580–1598
*Filip II: 1598–1621
*Filip III: 1621–1640

## Huset Braganza
*Johan IV: 1640–1656
*Alfonso VI: 1656–1667
*Peter II: 1667–1706
*Johan V: 1706–1750
*Josef: 1750–1777
*Maria I med Peter III: 1777–1786
*Maria I: 1786–1816 
*Johan VI: 1816–1826
*Peter IV: 1826–1826
*Maria II: 1826–1828
*Miguel: 1828–1834
*Maria II (gjeninnsatt): 1834–1837
*Maria II med Ferdinand II: 1837–1853

## Huset [[Sachsen-Coburg-Gotha]]
*Peter V: 1853–1861
*Ludvig: 1861–1889
*Karl: 1889–1908
*Manuel II: 1908–1910

## Referanser
Rupert Grint

**Rupert Alexander Lloyd Grint** (født 24. august 1988 i Watton-at-Stone, Hertfordshire, England) er en britisk skuespiller best kjent for sin rolle som Ronny Wiltersen i *[[Harry Potter]]*-filmene. Grint har også drevet med teater og driver også med voice-overs i tillegg til at han har spilt i andre filmer utenom *Harry Potter*.

## Karriere
Grint er eldst i en søskenflokk på fem. Før han fikk rollen i *[[Harry Potter]]* hadde han kun deltatt i skuespill på skolen og i sin lokale teatergruppe Top Hat Stage School i produksjoner som *Peter Pan* og *Rumplestiltskin*. Grint var bestemt på å få en rolle i Harry Potter-filmen. Han sendte inn en video av seg selv hvor han snakket om rollen som «Harry Potter», og da han var 11 år, fikk han rollen som Potters beste venn «Ronny Wiltersen». Etter den første *Harry Potter*-filmen, *[[Harry Potter og De vises stein (film)|Harry Potter og De vises stein]]*, opptrådte han som «Alan A. Allen» i den britiske komedien *[[Gutten med prompebuksene]]* (2002). I 2002, 2004 og 2005 fikk publikum igjen oppleve han i rollen som «Ronny Wiltersen» i *Harry Potter*-oppfølgerne *[[Harry Potter og Mysteriekammeret (film)|Harry Potter og Mysteriekammeret]]*, *[[Harry Potter og Fangen fra Azkaban (film)|Harry Potter og Fangen fra Azkaban]]* og *[[Harry Potter og Ildbegeret (film)|Harry Potter og Ildbegeret]]*

Han er også blitt kjent for voice-overs i radio og fjernsyn, og i BBC-serien *Baggy Trousers* opptrådte han som «Nigel Molesworth».

Den neste filmen vi vil se han i etter *Harry Potter*, er i *[[Driving Lessons]]* med Laura Linney og Julie Walters. Den kom i 2006.

Hans favorittskuespillere inkluderer Jim Carrey og Mike Myers. I 2005 gikk Rupert ut av Richard Hale School, med eksamener i kunst og i tysk.

## Priser og nominasjoner
*British Critics Circle for Beste nykommer – Nominert
*Golden Satellite Awards for Fremragende nytt talent – Nominert
*Empire Awards for Beste debut – Nominert
*Young Artist Award for Mest lovende nykommer – Vant

## Filmografi
### Filmer
*2013 – *[[Postmann Pat: The Movie - Du vet at du er The One]]*
*2013 – *[[the drummer ]]*
*2012 – *[[Wartime Wanderers]]*
*2012 – *[[Cross Country]]*
*2012 – *[[Eddie the Eagle]]*
*2012 – *[[Into the White]]*
*2011 - Harry Potter og Dødstalismanene - Del 2
*2010– ''Harry Potter og Dødstalismanene - Del 1'' 
*2009 – *[[Cherrybomb]]* 
*2007 – *[[Harry Potter og Halvblodsprinsen (film)]]* 
*2007 – *[[Harry Potter og Føniksordenen (film)|Harry Potter og Føniksordenen]]*
*2006 – *[[Driving Lessons]]*
*2005 – *[[Harry Potter og Ildbegeret (film)|Harry Potter og Ildbegeret]]*
*2004 – *[[Harry Potter og Fangen fra Azkaban (film)|Harry Potter og Fangen fra Azkaban]]*
*2002 – *[[Harry Potter og Mysteriekammeret (film)|Harry Potter og Mysteriekammeret]]*
*2002 – *[[Gutten med prompebuksene]]*
*2001 – *[[Harry Potter og De vises stein (film)|Harry Potter og De vises stein]]*

### TV-serier
*2017 – *[[Snatch (TV-serie)|Snatch]]* som Charlie Cavendish
*2017 – *[[Sick Note]]* som Daniel Glass

## Referanser


## Eksterne lenker
* 
*  
* Fotogalleri
* Rupert Grint Net – Uoffisiell fanside
Pop (album)

***Pop*** er det niende studioalbumet av den irske rockegruppen U2. Bandet ville kombinere den tradisjoneller U2-lyden med moderne rytmer, og albumet blir ofte beskrevet som det U2-albumet som høres minst ut som U2. Bandet begynte innspillingene i 1995, og *PopMart*-turneen ble planlagt for start våren 1997. Albumet ble ikke klart til planlagt tidspunkt, og til tross for utsettelser ble de ikke 100% fornøyd med resultatet. 

Albumet gikk til tross for dette til topps verden over, selv om mange i etterkant mener det er et av deres svakeste. Da *[[The Best Of 1990-2000]]* kom ut, var alle sangene som var med fra *Pop* blitt remixet. Albumet har ligget 25 uker på VG-lista, med en førsteplass som beste plassering.

## Sporliste
Musikk av U2, tekst av Bono  og The Edge

#«Discothèque» (5:19)
#«Do You Feel Loved?» (5:07)
#«Mofo» (5:46)
#«If God Will Send His Angels» (5:22)
#«Staring at the Sun» (4:36)
#«Last Night on Earth» (4:45)
#«Gone» (4:26)
#«Miami» (4:52)
#«The Playboy Mansion» (4:40)
#«If You Wear that Velvet Dress» (5:14)
#«Please» (5:10)
#«Wake Up, Dead Man» (4:52)

## Singler fra albumet
**Discothèque* (7 uker på VG-lista, beste plassering nr. 1)
**Staring At The Sun* (4 uker på VG-lista, beste plassering nr. 9)
**Last Night On Earth* (1 uke på VG-lista, beste plassering nr. 20)
**Please* (1 uke på VG-lista, beste plassering nr. 15)
**If God Will Send His Angels*

I tillegg ble live EP-en *PopHeart* utgitt.

## Personell
*Bono – vokal, gitar
*The Edge – gitar, keyboard, bakgrunnsvokal
*Adam Clayton – bass
*Larry Mullen jr. – trommer, perkusjon
### Øvrige medvirkende
*Flood – keyboard
*Steve Osborne – keyboard
*Howie B –  keyboard
*Marius De Vries – keyboard

## Eksterne lenker
*
Etisk realisme

**Etisk realisme**, også kalt for nyrealisme, er en litterær stilretning som i Norge hovedsakelig skjedde i tidsrommet 1905–1915.

I motsetning til realismen, som la vekten på samfunnskritikk, la nyrealismen tyngden på enkeltmenneskets moralske vekt. I motsetning til naturalismen hvor mennesket ikke kunne endre sin egen skjebne, har mennesket med nyrealismen igjen fått mulighet til å velge og til å ta ansvar.

I motsetning til nyromantikken, som søkte innover i menneskesjelen, så nyrealismen videre slik at man måtte gjøre moralske valg. Også i nyrealismen er sjelelivet viktig, men med fokus på moralske dilemmaer fremfor det ubevisste sjeleliv. Slekt og samfunnet var viktig og dermed kom slektsromaner og historiske romaner. Det ble igjen viktig med å skildre virkeligheten og avdekke sannheten, men også å drive samfunnskritikk. 

Den nyrealistiske stilen er ofte nøktern og saklig, og synsvinkelen skifter ofte. Etisk realisme krevde ofte romanserier på 2-3 bøker, og romaner er nyrealismens sjanger. Temaene var angst, samvittighetskvaler, behov for å sone sine synder, forskjell mellom bønder og industriarbeidere og forhold mellom fortid og framtid. Ofte måtte personer velge mellom side i forskjellige konflikter og spørsmål. Normer brytes ofte. Normer brytes ofte på grunn av hat eller kjærlighet, noe som fører til konflikter og ofte skyldfølelse.

Sentrale navn:
* Olav Duun
* Sigrid Undset
* Johan Falkberget
* Nini Roll Anker.
Øystein Gudbrandsen Wik

**Øystein Gudbrandsen Wik** (født 29. april 1973) er en norsk lokalpolitiker (FrP). Han sitter i Bodø bystyre.

Wik er Fremskrittspartiets representant i bystyrets kontrollkomité, hvor han sitter som leder, og han sitter nå i bystyret i sin tredje periode for Fremskrittspartiet.

Wik jobber til daglig som markedssjef i Bodø Boligbyggerlag.

## Eksterne lenker
*
YMCA

**YMCA** (opprinnelig **Young Men's Christian Association**) er en økumenisk organisasjon basert på kristne verdier. Den ble grunnlagt i London 6. juni 1844 av George Williams.

YMCA er i Norge representert gjennom KFUK-KFUM Norge og Norges KFUK-KFUM-speidere.

## Se også
*YWCA

## Referanser


## Eksterne lenker
*
YWCA

**YWCA** (opprinnelig **Young Women's Christian Association**) er en internasjonal organisasjon grunnlagt i Storbritannia i 1855. Den består av nasjonale foreninger, som har varierende mål og metoder. Paraplyorganisasjonen for de nasjonale foreningene er *World YWCA*, som er basert i Genève. KFUKs Verdensforbund ble grunnlagt i 1894, og USA, Storbritannia, Sverige og Norge var de første medlemslandene. 

YWCA er i Norge representert gjennom Norges KFUK-KFUM og Norges KFUK-KFUM-speidere.

## Referanser


## Eksterne lenker
*
Naloxon

**Naloxon** er en ren opioidreseptorantagonist. Hovedindikasjon er som antidot (motgift) ved opioid-overdose, som regel i forbindelse med opiatmisbruk eller anestesi.
 
## Farmakologiske egenskaper
Naloxon fortrenger effektivt andre opioider fra alle typer opioidreseptorer, og reverserer opioideffekter som blant annet eufori og respirasjonsdepresjon fullstendig og umiddelbart. Partielle opioidagonister som buprenorfin vil i noe lavere grad bli fortrengt. Biotilgjengeligheten peroralt er meget dårlig da medikamentet knapt absorberes i mage-tarm-kanalen, og den lille andelen som tas opp blir fullstendig nedbrutt i tarmveggen. Dette gjør at naloxon bare gir effekt ved injeksjon. Halveringstiden er kortere enn for de fleste opioider, ca. 1-1,5 timer.

Naltrexon er en kjemisk beslektet opioid-antagonist med noe høyere affinitet for κ-opioid-reseptorer og kan tas peroralt med en noe lenger virketid. Forskning pågår, blant annet i Norge, for å undersøke om naltreksonimplantater med inntil et halvt års virketid kan være nyttig i behandling av opioiatavhengighet.

## Klinisk anvendelse
Effekten av naloxon er fullstendig i løpet av ett minutt ved intravenøs administrasjon, og innen 5 minutter når det settes intramuskulært. Hvis en kommer til med naloxon i forbindelse med en opioid-overdose (mest typisk heroin), vil pasienten våkne umiddelbart. Dersom det dreier seg om en opioidavhengig person, vil naloxon utløse meget kraftig abstinens. Ofte medfører dette at pasienten umiddelbart vil forsøke å innta opioider igjen. Dersom dette lykkes, vil en på grunn av naloxons korte halveringstid kunne risikere at pasienten på nytt går inn i overdosetilstand med stor fare for å omkomme. Av denne grunn er det vanlig at ambulansepersonell, som vanligvis er den kategori av helsepersonell som administrerer naloxon i forbindelse med opiod-overdoser, samtidig setter en dose intramuskulært og en dose intravenøst. Det anbefales også å ha nøye oppsikt med opiatavhengige i timene etter en naloxondose, men i praksis vil dette som oftest vanskelig la seg gjennomføre.

Naloxon inngår også sammen med buprenorfin i opioidsubstitusjonspreparatet *Suboxone*. Bakgrunnen for dette er at naloxon i motsetning til buprenorfin ikke vil bli absorbert når det tas som tablett. Dersom *Suboxone* injiseres vil resultatet bli kraftig abstinens hos opioidavhengige. I forbindelse med legemiddelassistert rehabilitering foretrekkes *Suboxone* hos brukere som får med dose hjem.
Emyn Uial

**Emyn Uial** (Sindarin) eller **Skumringens Åser** er fiktive åser som er fra J.R.R. Tolkiens Midgard. Det er en serie åser i den nordvestre delen av Midgard, og i den nordre delen av Eriador.

Åsene begynner ca. hundre Númenóreanske mil nord for Hobsyssel. På den østre siden av åsene i den søndre enden ligger byen Annúminas, som var den første hovedstaden i landet Arnor, og ligger ved sjøen Nenuial (Skumringens sjø). Elva Baranduin eller *Brennvina* renner ut fra denne sjøen. En av Lhûns sideelver har også opphav i denne åsrekken.

I det andre tidevervet, da Númenors menn først kom til Midgard, var Emyn Uial bebodd av Edains etterkommere. På grunn av dette bosatte Númenóreerne seg like i nærheten, og åsene formet en kjerne i det senere kongeriket Arnor. Etter grunnleggelsen av kongeriket av Elendil og hans sønner, blandet mennene fra Nenuial seg med Dúnedain, og ble Arnors folk sammen med *ikke-Edaine menn* som mennene fra Bri.
New Plymouth

**New Plymouth** er en kystby på vestkysten av Nordøya, i Taranaki-distriktet på New Zealand.

Området hvor New Plymouth ligger har vært sete for flere maoristammer i århundrer. Tidlige europeiske hvalfangere oppholdt seg i området en stund før skipet «William Bryant» ankom i 1840 med de første kolonistene.

I dag er byen en havn og handelsstad for regionen og hoved inntektene kommer fra jordbruk så vel som olje og gass produksjon. Befolkningen er rundt 49000. 

Severdigheter inkluderer den botaniske hagen, det 45 meter høye kunstverket «the wind wand» og fjellet Mount Taranaki (også kjent som Mount Egmont).

## Referanser


## Litteratur
* J. S. Tullett (1981). *The Industrious Heart: A History of New Plymouth*. New Plymouth District Council 

## Eksterne lenker
* 
* New Plymouth
* Puke Ariki: Taranakis kombinerte museum, bibliotek og turistinformasjon
Helga Haugland Byfuglien

**Helga Haugland Byfuglien** (født 1950) er en norsk luthersk teolog. Hun var biskop av Borg fra 2005 til 2011. Hun var preses i Bispemøtet i Den norske kirke fra 2010 til januar 2020, fra 2010 til 2011 som valgt preses og fra 2011 som fast preses. 

## Biografi
Byfuglien var menighetsprest i Nidaros bispedømme fra 1978 til 1986 og i Ås prestegjeld i Borg fra 1986 til 1993. Fra 1993 til 1997 var Byfuglien stiftskapellan i Borg bispedømme. Hun var generalsekretær i Norges KFUK-KFUM da hun ble utnevnt til biskop i Borg av Kongen i statsråd den 23. september 2005. Hun ble vigslet og innsatt i embetet 11. desember 2005 i Fredrikstad domkirke. 

Fra 2. mai 2006 til 1. juni 2007 var Byfuglien medlem av det regjeringsoppnevnte utvalget som vurderte de kristne formålsparagrafene i skolen og barnehagen (det såkalte Bostad-utvalget).

På Bispemøtet 21. oktober 2010 ble hun valgt til preses for perioden fram til nyordningen med fast preses i Bispemøtet trådte i kraft i 2011. Etter utnevnelsen i statsråd 25. mars 2011, fortsatte Byfuglien som valgt preses inntil hun overtok det nye embetet som fast preses i oktober. Byfuglien ble innsatt i embetet som fast preses i Nidarosdomen 2. oktober 2011.

I januar 2020 ble Byfuglien utnevnt til kommandør av St. Olavs Orden «for sin fremragende samfunnsnyttige innsats».

## Referanser


## Eksterne lenker
*
The London Dungeon

**The London Dungeon** er en turistattraksjon i Tooley Street, London, nær London Bridge stasjon. Det er en utstilling med ulike grufulle hendelser gjennom historien presentert på en morsom og spennende måte som gjør den mer interessant for den yngre generasjon. Noen av de mer enn 40 historiske hendelsene som er dekket, inkluderer * [[Bybrannen i London 1666|Den store brannen i London]] *, *[[Jack the Ripper]]*, *Judgement Day*, *Torturkammeret*, *[[Henrik VIII av England|Henry VIII]]*, *[[Tower of London]]* og *[[den franske revolusjon]]*. I 2003 åpnet det en spesiell utstilling om pesten i London 1665. 

I 2004 åpnet London Dungeon sin nyeste attraksjon: Båtturen til helvete og Speillabyrinten, som er den største labyrint laget av speil i verden. Den siste attraksjonen er Sweeney Todd: The Demon Barber of Fleet Street.

## Interaktivt teater

London Dungeons og underavdelingene utvikler seg stadig fra å være «statisk» som klassiske  museumsutstillinger, til å bli mer og mer «interaktivt teater». Flere skuespillere enn før trekker de besøkende i stadig større grad inn i mørke, skumle, frydefulle og historiske «scener»: Demonstrasjon av torturinstrumenter på intetanende publikum, bli halt inn i en 1800-talls rettssal og dømt til døden, være vitne til henging eller løpe livredd gjennom Londons brennende gater mens røyk velter frem.

## Dungeons i andre land

Hamburg Dungeon, The York Dungeon og The Edinburgh Dungeon er alle drevet av samme firma som London Dungeon. I 2005 åpnet The Amsterdam Dungeon.

## Eksterne lenker
*  (inkludert andre attraksjoner drevet av samme firma) (engelsk, tysk, nederlandsk)
Linda Lillevik

**Linda Trast Lillevik** (født 1964) er en samisk og norsk barnebokforfatter. Hun er utdannet bibliotekar, og har også jobbet som journalist. Nå er Lillevik forfatter på heltid. Lillevik har mange år bak seg som amatørskuespiller, og har vært tekstforfatter for flere revygrupper. 

Linda Trast Lilleviks barnebøker varierer i tema og uttrykk, fra dyreeventyr til sorgbeabeiding og fotodokumentar. De mest kjente er en serie på tre fotobilledbøker laget sammen med fotografen Kjell Ove Storvik, om *Kristine*, en jente med Downs syndrom: *Klart jeg kan!*, *Klart vi tør!* og *Skoleklart*. Denne trilogien er oversatt av Setsu Inoue og utgitt i Japan i 2009. Boka *Evas reise* er en hyllest til Hurtigruten og dens betydning for kystnorge. Utgivelsen er på både norsk, engelsk og tysk i samme utgave. Hun har også skrevet en biografi for barn og unge om kunstneren Kaare Espolin Johnson (2007). Boka *Skriv revytekster (2009),* er en inspirasjonsbok, som gir et innblikk i skriveprosessen knyttet til et utvalg av hennes revytekster. Høsten 2021 lanserer Lillevik sin første samiske billedbok for barn, *Nils på Njukčagáisá / Niillas Njukčagáissás.* Den er basert på fortellinger fra skuespilleren Nils Utsi sin barndom. Boka er utgitt både på norsk og nordsamisk. 

Linda Trast Lillevik er bosatt i Kabelvåg i Vågan i Nordland. Hun har fått Nordland fylkes forfatterstipend 2007 og stipend fra Norsk Revyforfatterfond 2009.

## Bibliografi
* *Velklang og lystig leven : glimt fra en 100-årings historie* – Musikkforeningen i Svolvær, 1994
* *Lofotjenta Julie* – billedbok, Orkana 1995
* *Måsungen Åsmund på farefull ferd i Fiskekroken* – billedbok, Eide 1998
* *Klart jeg kan!* – billedbok, Eide 1998
* *Evas reise : Eva's Voyage : Evas Reise* – trespråklig billedbok, oversatt av Tim Challmann og Ulrich Linnemann, Orkana 1999
* *Klart vi tør!* – billedbok, Eide 2000
* *Typisk pingvin!* – faktabok for barn, Eide 2002
* *Skoleklart!* – billedbok, Eide 2002
* *Kom farmor!* – billedbok, illustrert av Dagfinn Bakke, Orkana 2005
* *Eventyrlige Espolin; glimt fra et kunstnerliv* – fagbok for ungdom, Kolofon 2007
* *Skriv revytekster!* – fagbok, illustrert av Dagfinn Bakke, Jacobsen forlag 2009
* *Fly med! : Skarvene fra Utrøst* – billedbok med CD, illustrert av Dagfinn Bakke, musikk av Ola Bremnes, Vågan historielag 2014
* *Fommel & Fjas* – billedbok, illustrert av Alexander Harr Lillevik, Lillevik formidling 2016
* *Nils på Njukčagáisá* – billedbok basert på barndomsminner fortalt av Nils Reidar Utsi, illustrert av Sissel Horndal, ČálliidLágádus 2021
** *Niillas Njukčagáissás* – nordsamisk utgave, oversatt av Britt Rajala, ČálliidLágádus 2021
* *Amina og Abel i dragekamp* – fantasybok for barn, Utenfor Allfarvei forlag 2023
* *Sover du, Eanat?* – billedbok, Iđut 2024
** *Oađát go, Eanat?* – nordsamisk utgave, oversatt av Else Turi, Iđut 2024
* *I svev* – noveller, Kolofon 2024

## Priser
* «Hederspris», Norsk Revyfaglig senter 2003
* Jack Berntsens kulturpris 2006
* «Beste tekst», Revyfestivalen 2007
* Vågan kommunes kulturpris 2024 

## Referanser
Kiruna kommune

**Kiruna kommune** (nordsamisk: *Girona gielda*) er en kommune i Norrbottens län i landskapet Lappland i Sverige. Kommunen er den nordligste og arealmessig største i Sverige, og størrelsesmessig er den like stor som de tre sørligste länene (Skåne län, Hallands län og Blekinge län) til sammen.

Kiruna grenser til kommunene Gällivare og Pajala i Sverige, Enontekis i Finland og Storfjord, Målselv, Bardu og Narvik i Norge.

Kommunens administrasjonssenter ligger i Kiruna. Kiruna ble grunnlagt i 1900, og Hjalmar Lundbohm regnes som byens grunnlegger. Han var disponent ved gruveselskapet LKAB, som begynte utvinning av jernmalm i Kirunavaara på slutten av 1890-tallet. Kiruna har jernbaneforbindelse med Narvik og Luleå via Malmbanan og Ofotbanen, og Sveriges nordligste flyplass ligger i kommunen. Om lag 40 kilometer øst for Kiruna by ligger rakettskytefeltet Esrange (European Space and Sounding Rocket Range), Sveriges eneste romrakettbase.

## Språk
Samisk, meänkieli og finsk har status som offisielle minoritetsspråk i kommunen, og Kiruna er sammen med nabokommunen Gällivare de to eneste svenske kommunene med tre offisielle minoritetsspråk.

## Geografi
Sveriges høyeste fjell Kebnekaise ligger i kommunen, 70 kilometer vest for Kiruna. Det finnes over 6000 innsjøer og vann i kommunen, den største er den over sju mil lange Torneträsk. De to største vassdragene i kommunen er Torneälven og Kalixälven. Sveriges nordligste elv, Könkämäälven og Muonioälven utgjør grensa mot Finland. Nasjonalparkene Abisko og Vadvetjåkka ligger innenfor kommunegrensene, det samme gjør ni naturreservat.

## Tettsteder
Kiruna kommune hadde syv tettsteder i 2010. I tabellen oppgis antall innbyggere per 31. desember 2010.

## Vann og innsjøer i kommunen
* Ábeskojávri
* Ala Lompolo
* Alajávri
* Árbujávri
* Kaitumjaure
* Kilpisjärvi
* Láddjujávri
* Luossajärvi
* Rautasjaure
* Torneträsk
* Trollsjön
* Vássejávri
* Vittankijärvi

## Andre mindre steder i Kiruna kommune

## Bilde

Fil:Kebnekaise view from Tuolpagorni.jpg|Kebnekaise.
Fil:Kiruna church.jpg|Kiruna kirke
Fil:Abisko Ostra.jpg|Abiskos østre jernbanestasjon på Malmbanan.


## Se også
* Kiruna byforvandling

## Referanser


## Eksterne lenker
* 
Offisiell hjemmeside for Kiruna kommune
Lycksele kommune

**Lycksele kommune** (sørsamisk: *Liksjoen tjïelte*, umesamisk: *Lïksjuon kommuvdna*) er en kommune i Västerbottens län i landskapet Lappland i Sverige. Kommunens administrasjonssenter ligger i Lycksele. Kommunen grenser til nabokommunene Storuman, Malå, Bjurholm, Norsjö, Sorsele, Vilhelmina og Vindeln. 

## Samisk språk
Samisk har status som offisielt minoritetsspråk i kommunen og Lycksele kommune inngår i forvaltningsområdet for samisk språk i Sverige. Sveriges første sameskole ble grunnlagt i Lycksele i 1632, og fra gammelt av har Lycksele vært et knutepunkt føo den sørlige delen av Lappland med årlige markeder.

## Geografi
Lycksele kommune ligger midt i et skoglandskap, og gjennom kommunen, og tettstedet, renner Umeälven, et av Sveriges mektigste vassdrag. 

E12 går gjennom kommunen. Lycksele har forbindelse til det svenske jernbanenettet gjennom jernbanelinja mellom Storuman og Hällnäs. Lycksele lufthavn har daglige ruteflygninger til Stockholm Arlanda.

## Tettsteder
Lycksele kommune hadde tre tettsteder i 2010. I tabellen oppgis antall innbyggere per 31. desember 2010.

## Mindre steder i Lycksele

## Vennskapskommuner
*  Mosjøen, Norge
*  Etseri, Finland
*  Lovozero, Russland

## Referanser


## Eksterne lenker
* 
* Lycksele kommun
Malå kommune

**Malå kommune** (umesamisk: *Máláge*) er en kommune i Västerbottens län i landskapet Lappland i Sverige. Malå kommune grenser til nabokommunene Sorsele, Lycksele, Norsjö og Arvidsjaur. Kommunens administrasjonssenter ligger i Malå.

## Samisk språk
Samisk har status som offisielt minoritetsspråk i kommunen og Malå kommune inngår i forvaltningsområdet for samisk språk i Sverige.

## Næringsliv
Kommunen har store skogsområder, og skogbruk og treindustri er viktige næringer. Også reindrift drives her, og Sveriges sørligste skogssameby finnes i kommunen.

Malå ligger i et område med Nord-Europas mest interessante mineralfelt for utvinning av gull, sink og kobber, og gruvedrift er ei viktig næring i kommunen. Sveriges geologiska undersökning har sitt mineralinformasjonskontor i Malå, som blant annet har et borekjernearkiv med  3,5 millioner meter med borekjerner fra hele Sverige.

## Tettsteder
Malå kommune hadde kun et tettsted i 2010. I tabellen oppgis antall innbyggere per 31. desember 2010.

## Mindre steder i Malå kommune
*Adak
*Aspliden
*Rentjärn
*Rökå

## Referanser


## Eksterne lenker
Offisiell hjemmeside for Malå kommune
Sorsele kommune

**Sorsele kommune** (umesamisk: *Suarssá*) er en kommune i Västerbottens län i landskapet Lappland i Sverige. Kommunen grenser i vest til Rana kommune i Norge, til Arjeplog kommune i nord, Malå kommune og Lycksele kommune i øst, og Storuman kommune i sør. Sorsele er Sveriges nest minste kommune etter befolkning. Kommunens administrasjonssenter ligger i Sorsele. 

## Administrativ historie
De to kommunereformene i 1952 og 1971 påvirket ikke grensene til Sorsele kommune. Den eneste virkningen av den første var at et municipalsamhälle som ble opprettet i 1935, ble oppløst i 1955.

## Kommunevåpenet
Kommunevåpenet til Sorsele kommune kom til etter en konkurranse på 1960-tallet, og ble fastlagt ved en kongelig resolusjon i 1970, og deretter registret av Patent- och registreringsverket i 1974. Våpenskjoldet viser to korslagte blå ski gjennomtrengt av et blått ulvespyd med rød spiss. Over spydet er det en kniv for tilberedelse av reinhorn.

## Samisk språk
Samisk har status som offisielt minoritetsspråk i kommunen og kommunen inngår i forvaltningsområdet for samisk språk i Sverige.

## Geografi
Innsjøen Storvindeln ligger i kommunen. Vindelälven er det største vassdraget. Deler av fjellområdet Vindelfjällen på grensen mot Storuman kommune er et naturreservat. I øst er det store myr- og skogområder, og skogbruk og treindustri er viktige næringer i kommunen. Reindrift er også ei viktig næring, i fjellbyen Ammarnäs finnes området i Sverige med høyest reintetthet.

E45 og Inlandsbanan går gjennom kommunen.

## Tettsteder
Sorsele kommune hadde kun et tettsted i 2010. I tabellen oppgis antall innbyggere per 31. desember 2010.

## Småsteder
Det finns tre småsteder i Sorsele kommune (folketall den 31. desember 2005):

## Andre steder
* Lomselenäs
* Grans sameby
* Rans sameby

## Referanser


## Eksterne lenker
* 
Offisiell hjemmeside for Sorsele kommune
Vilhelmina kommune

**Vilhelmina kommune** (sørsamisk: *Vualtjeren tjïelte*) er en kommune i Västerbottens län i landskapet Lappland i Sverige. Kommunen grenser mot nabokommunene Storuman, Lycksele, Åsele, Dorotea og Strömsund. I nordvest grenser kommunen til Hattfjelldal kommune i Norge. Kommunens administrasjonssenter ligger i Vilhelmina. 

## Samisk språk
Samisk har status som offisielt minoritetsspråk i kommunen og Vilhelmina kommune inngår i forvaltningsområdet for samisk språk i Sverige.

## Geografi
Fjellområder vest i kommunen, høyeste fjelltopp 1590 moh i Marsfjället. Dypt nedskårne daler og langstrakte innsjøer strekker seg sørøstover. Store myr- og skogområder i sørøst. Reindrift, skogdrift og gruvedrift er viktige næringer. 

Vilhelmina flyplass har daglige ruteflygninger til Stockholm.

## Tettsteder
Vilhelmina kommune hadde kun ett tettsted i 2010. I tabellen oppgis antall innbyggere per 31. desember 2010.

## Referanser


## Eksterne lenker
*
Dorotea kommune

**Dorotea kommune** (sørsamisk: *Kraapohken tjïelte*) er en kommune i Västerbottens län i landskapene Lappland, Jämtland og Ångermanland i Sverige. Dorotea kommune har grenser mot nabokommunene Vilhelmina og Åsele i Västerbottens län, Sollefteå i Västernorrlands län og Strömsund i Jämtlands län. Kommunens administrasjonssenter ligger i Dorotea, som har fått sitt navn etter dronning Frederika Dorothea Wilhelmina, Gustav IV Adolfs gemalinne. Kommunen er Sveriges tredje minste kommune etter befolkningsantall.

E45 og Inlandsbanan går gjennom kommunen.

## Administrativ historikk
Kommunene Vilhelmina, Åsele og Dorotea vurderte i 2006 en sammenslåing til én stor kommune. I februar 2007 ble det klart at det ikke kom til å bli dannet noen storkommune.

## Tettsteder
Dorotea kommune hadde kun ett tettsted i 2010. I tabellen oppgis antall innbyggere per 31. desember 2010.

## Andre mindre steder i Dorotea kommune
*Avaträsk
*Högland
*Laiksjö
*Lavsjö
*Risbäck
*Svanabyn
*Västra Ormsjö

## Befolkningsutvikling

## Referanser
Åsele kommune

**Åsele kommune** (sørsamisk: *Sjeltie*) er en kommune i Västerbottens län i landskapet Lappland i Sverige. Kommunen grenser til nabokommunene Dorotea, Vilhelmina, Lycksele og Bjurholm i Västerbottens län og til kommunene Örnsköldsvik og Sollefteå i Västernorrlands län. Kommunens administrasjonssenter ligger i Åsele. 

## Geografi
Kupert skogslandskap med mange innsjøer og tjern. Ångermanälven renner gjennom kommunen. I kommunen ligger Björnlandet nasjonalpark. Riksväg 90 og 92 går gjennom kommunen.

## Tettsteder
Åsele kommune hadde to tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
* 
* Offisiell hjemmeside for Åsele kommune
Skiskyting under Vinter-OL 1972

**Skiskyting under Vinter-OL 1972** ble arrangert 9.- og 11. februar. Under Vinter-OL 1972 i Sapporo ble det arrangert to øvelser i skiskyting. 

## Medaljefordeling
 

## Medaljevinnere

## Resultater
### 20 km normaldistanse

### 4 x 7,5 km stafett

## Eksterne lenker
* 
* Sapporo 1972 Biathlon Results på olympics.com
* Biathlon at the 1972 Winter Olympics på olympedia.org